CONTRACT DE COMODAT

**Nr. \_\_\_\_ din data de \_\_\_\_\_\_\_\_\_\_\_\_**

1. **PĂRŢILE CONTRACTANTE**

Prezentul contract de comodat (denumit în continuare „***Contractul***”) a fost încheiat de către și între:

* 1. **Dna/Dl. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, cu domiciliul în ­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_, Str. \_\_\_\_\_\_\_\_\_\_\_\_\_\_\_\_\_\_\_\_, nr. \_\_\_\_\_\_\_, bl. \_\_\_\_\_\_, sc. \_\_\_\_\_\_\_\_, et. \_\_\_\_\_\_\_ ap. \_\_\_\_\_\_, județ/sector \_\_\_\_\_\_\_\_, născut(ă) la data de \_\_\_\_\_\_\_\_\_\_\_\_\_, identificat cu CI seria \_\_\_\_\_\_, nr. \_\_\_\_\_\_\_\_\_\_\_\_\_\_\_, în calitate de **COMODANT**

și

* 1. **CINCINALA S.R.L.,** cu sediul în Brașov, Bd. 15 Noiembrie nr. 33, înmatriculată la Registrul Comerțului sub nr. J 08/1988/2020, CUI 43127017, reprezentată de Alina Magdalena Beteringhe, cu funcția de administrator, în calitate de **COMODATAR**.

Comodantul și Comodatarul, denumiți colectiv ***„Părțile”*** și în mod individual **„*Partea”***, au încheiat prezentul Contractîn următoarele condiții:

1. **OBIECTUL CONTRACTULUI**
2. Prin semnarea prezentului Contract, Comodantul transmite Comodatarului dreptul de folosință gratuită asupra bunului reprezentând \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(denumit în continuare „***Bunul***”), aflat în proprietatea Comodantului, astfel cum acesta este identificat în fotografiile transmise anterior de către Comodant Comodatarului, în vederea semnării prezentului Contract, care vor fi incluse în Anexa 1 la prezentul Contract.
3. Bunul este transmis cu titlul de împrumut potrivit prezentului Contract în vederea expunerii acestuia în mod public și a folosirii de către Comodatar în cadrul activității culturale, informative și de educație non-formală desfășurată de acesta în cadrul Muzeului Amintirilor din Comunism deținut de Comodatar în Brașov. Bunul împrumutat va fi expus împreună cu povestea Bunului, astfel cum este aceasta relatată de Comodant în documentul transmis de acesta odată cu Bunul și care este inclus în Anexa 2 la prezentul Contract.
4. **DURATA CONTRACTULUI**

Prezentul Contract intră în vigoare de la data semnării sale de către ambele Părți și este încheiat pe o perioadă nedeterminată.

1. **DREPTURILE ŞI OBLIGAŢIILE PĂRŢILOR**
   1. Comodantul se obligă:
2. să asigure Comodatarului liniștita folosință a Bunului, pe toată durata Contractului;
3. să răspundă de repararea daunelor cauzate Comodatarului de eventualele vicii ascunse ale Bunului, dacă le cunoştea și nu l-a prevenit pe Comodatar despre acestea la momentul semnării Contractului.
   1. Comodatarul se obligă:
4. să îngrijească și să conserve Bunul împrumutat cu diligența și prudența unui bun proprietar;
5. să folosească Bunul numai în conformitate cu scopul agreat prin prezentul Contract;
6. să nu permite niciunui terţ să folosească Bunul decât cu aprobarea prealabilă a Comodantului;
7. să înapoieze Bunul în bună stare, la data încetării Contractului de comodat sau a solicitării Comodantului;
8. să răspundă dacă Bunul se deteriorează din vina sa. Comodatarul nu va răspunde însă pentru pierderea ori deteriorarea Bunului rezultată numai din folosinţa în scopul căreia Bunul i-a fost împrumutat.
9. **ÎNCETAREA CONTRACTULUI**

Prezentul Contract încetează:

* 1. prin **acordul scris al Părților**, consfințit printr-un act adițional de încetare a Contractului;
  2. prin **denunțare unilaterală**, printr-o notificare scrisă a oricăreia dintre Părți, transmisă celeilalte Părți cu un termen de preaviz de 10 zile de la data primirii notificării;
  3. prin **reziliere**, în caz de neexecutare culpabilă a obligațiilor vreuneia din Părți, cealaltă parte e în drept să rezilieze Contractul, în baza unei notificări scrise transmise cu un termen de preaviz de cel puțin 10 (zece) zile de la data primirii notificării, fără punere în întârziere și fără alte formalități;
  4. în caz de **forță majoră**, dacă aceasta face imposibilă continuarea executării Contractului.

1. **SOLUŢIONAREA LITIGIILOR**

Orice litigiu decurgând din sau în legătură cu Contractul de comodat, inclusiv cu privire la validitatea, interpretarea, executarea ori desființarea acestuia, va fi soluționat de către Părți pe cale amiabilă, iar dacă acest lucru nu este posibil, litigiul va fi supus spre soluționare instanțelor judecătorești competente.

1. **FORȚA MAJORĂ**
   1. Forța majoră exonerează Părțile de răspundere în cazul executării necorespunzătoare sau cu întârziere a obligațiilor asumate prin prezentul Contract.
   2. Prin forță majoră se înțelege un eveniment independent de voința Părților, imprevizibil și insurmontabil, apărut după încheierea Contractului și care împiedică Părțile să-și execute obligațiile asumate.
2. **DISPOZIŢII FINALE**
   1. Modificarea prezentului Contract poate fi realizata numai în scris, prin acordul ambelor Părți.
   2. Prezentul Contract a fost încheiat în două exemplare originale, câte unul pentru fiecare Parte.

|  |  |
| --- | --- |
| **COMODANT**  *Nume: \_\_\_\_\_\_\_\_\_\_\_\_\_\_\_\_\_\_\_\_\_*  *Semnătură:* **\_\_\_\_\_\_\_\_\_\_\_\_\_\_\_\_\_\_\_\_\_\_** | **COMODATAR**  **CINCINALA S.R.L.**  *Prin:* Alina Magdalena Beteringhe  *În calitate de:* Administrator  *Semnătură:* **\_\_\_\_\_\_\_\_\_\_\_\_\_\_\_\_\_\_\_\_\_\_** |